Toni Kirén

Toni Kirén (s. 18. kesäkuuta 1984 Lahti) on suomalainen jääkiekkopuolustaja, joka pelasi kaudella 2012–2013 Ruotsin I-divisioonan Kalix UHC:ssä. Hän pelannut SM-liigassa yhteensä 105 runkosarja- ja 12 playoff-ottelua tehden yhden ja keräten 28 jäähyminuuttia. Kirén on pelityyliltään peruspuolustaja. Hänen vahvuudet ovat hyökkäysten tukemisessa, pelinavaamisessa ja oman pään pelaamisessa.Jatkoaika.com

Ura
Seuraura
Kirén on Kiekkoreippaan kasvatti.EliteProspects Hän pelasi juniorina myös Pelicansissa. Kirén teki liigadebyyttinsä Pelicansissa kaudella 2003–2004, jolloin hän sai tililleen 24 runkosarjaottelua. Kirén teki niissä liigauransa avausmaalin ja toistaiseksi ainoan tehopisteensä, joka syntyi 9. joulukuuta 2003 JYPiä vastaan. Hän pelasi yli puolet kaudesta vielä A-nuorissa ja kauden aikana Kirén pelasi myös neljä Mestis-ottelua alle 20-vuotiaiden maajoukkueessa ilman tehopisteitä. Hän teki huhtikuussa 2004 vuoden mittaisen jatkosopimuksen Pelicansin kanssa.

Kaudella 2004–2005 Kirén pelasi 11 SM-liigaottelua ilman tehopisteitä ja hänen kautensa kului taas suurimmaksi osaksi A-nuorissa. Kiréniltä jäi vakiopaikka Pelicansissa saavuttamatta ja hän siirtyi syyskuussa 2005 sarjatasoa alemmas Mestis-joukkue Järvenpään Haukkoihin. Sekä Haukkojen ja Kirénin kausi jäi pettymykseksi. Kirén teki Mestiksen jumbojoukkueessa 42 ottelussa tehot 2+3=5. Haukkojen edustusjoukkueen toiminta lakkautettiin kauden jälkeen, mutta Kirén jatkoi Mestis-uraansa nousijajoukkue Heinolan Kiekossa kaudella 2006–2007. Hän pelasi siellä onnistuneen kauden ja teki 44 ottelussa tehot 4+15=19, joilla Kirén oli joukkueen tehokkain puolustaja.

Toukokuussa 2007 Kirén teki sopimuksen Kajaanin Hokin kanssa, mutta hän harjoitteli kesän ja pelasi harjoituskauden Oulun Kärpissä joukkueen ja Hokin välisen yhteistyösopimuksen myötä. Kirén lunasti harjoituskauden hyvillä otteillaan 1+2-vuotisen sopimuksen Kärpistä kauden 2007–2008 kynnyksellä. Hän kuitenkin loukkasi kätensä runkosarjan toisessa ottelussa ja oli sivussa yli kuukauden. Hyvin pientä roolia Kärpissä pelannut Kirén haki kauden aikana pelituntumaa myös sarjatasoa alempaa Hokista, jossa hän pelasi viisi ottelua lainalla tammikuussa 2008. Kirén pelasi samassa kuussa myös kolmen ottelun lainalla Hämeenlinnan Pallokerhossa. Kauden aikana hän pelasi Kärpissä ja HPK:ssa yhteensä 34 runkosarjaottelua ilman tehopisteitä. Kevään 2008 pudotuspeleissä Kirén pelasi seitsemän ottelua ilman tehopisteitä ja hän voitti kauden päätteeksi Suomenmestaruuden.

Kirén jatkoi Kärpissä kaudella 2008–2009, mutta hänen roolinsa jäi edelleen pieneksi. Hän pelasi Kärpissä 17 runkosarjaottelua ilman tehopisteitä ja haki pelituntumaa Hokista yhteensä 11 ottelun verran. Kirén edusti Kärppiä myös yhden ottelun verran Champions Hockey Leaguessa. Siirtorajan kynnyksellä, helmikuussa 2009 hän siirtyi loppukaudeksi HPK:hon, jossa Kirén pelasi 11 runkosarja- ja kuusi playoff-ottelua ilman tehopisteitä.

Kaudeksi 2009–2010 Kirén siirtyi pelaamaan Mestistä KooKoohon. Hän voitti siellä Mestiksen pronssia keväällä 2010. Kesäkuussa Kirén palasi Ouluun ja siirtyi Mestiksen nousijajoukkue Kiekko-Laseriin. Hänestä tuli joukkueen kapteeni. Kirén teki Mestiksen runkosarjassa tehot 9+11=20, joilla hän oli Kiekko-Laserin tehokkain puolustaja. Kirén teki paluun Kärppiin 2. joulukuuta 2010, kun hän korvasi kuumeessa olleen Antti Ylösen. Yhteensä Kirén pelasi Kärpissä kahdeksan runkosarjaottelua ilman tehopisteitä. Toukokuussa 2011 hän teki vuoden mittaisen jatkosopimuksen Kiekko-Laserin kanssa. Joukkueen kausi Mestiksessä päättyi kuitenkin konkurssiin joulukuussa 2011. Kirén palasi pian tämän jälkeen loppukauden 2011–2012 kattavalla sopimuksella KooKoohon. Hän voitti kauden päätteeksi Mestis-pronssia.

Heinäkuussa 2012 Kirén teki vuoden mittaisen sopimuksen Ruotsin toiseksi korkeimman sarjatason, HockeyAllsvenskanin nousijajoukkue Asplöven HC:n kanssa. Lokakuussa hänen sopimuksensa kuitenkin purettiin. Kirén vietti loppukautensa Ruotsin I-divisioonan Kalix UHC:ssä.

Maajoukkueura
Kirén on pelannut yhden poikien maaottelun.

Tilastot
 2003–2004  Suomi U20  Mestis  4  0  0  0  2  –  –  –  –  –   Pelicans  SM-liiga  24  1  0  1  10  –  –  –  –  – 2004–2005  Pelicans  SM-liiga  11  0  0  0  0  –  –  –  –  – 2005–2006  Haukat  Mestis  42  2  3  5  70  –  –  –  –  –  2006–2007  HeKi  Mestis  44  4  15  19  62  3  0  1  1  4 2007–2008  Hokki  Mestis  5  0  2  2  4  –  –  –  –  –   HPK  SM-liiga  3  0  0  0  4  –  –  –  –  –   Kärpät  SM-liiga  31  0  0  0  2  7  0  0  0  0  2008–2009  Hokki  Mestis  11  0  1  1  8  –  –  –  –  –   Kärpät  SM-liiga  17  0  0  0  4  –  –  –  –  –   HPK  SM-liiga  11  0  0  0  2  6  0  0  0  4 2009–2010  KooKoo  Mestis  41  2  9  11  30  10  0  1  1  2 2010–2011  Kiekko-Laser  Mestis  40  9  11  20  59  3  0  0  0  2   Kärpät  SM-liiga  8  0  0  0  2  –  –  –  –  – 2011–2012  Kiekko-LaserKiekko-Laserin Mestis-kauden tilastot hylätty joukkueen konkurssin takia.  Mestis  19  1  2  3  12  –  –  –  –  –   KooKoo  Mestis  17  0  4  4  6  9  0  2  2  8 2012–2013  Asplöven HC  Allsvenskan  10  0  0  0  31  –  –  –  –  –   Kalix UHC  Ruotsi I  22  1  6  7  26  –  –  –  –  – 5 kautta  yhteensä  SM-liiga  105  1  0  1  24  12  0  0  0  4 8 kautta  yhteensä  Mestis  204  17  45  62  241  25  0  4  4  16

Lähteet

Viitteet

Luokka:Suomalaiset jääkiekkoilijat
Luokka:Vuonna 1984 syntyneet
Luokka:Elävät henkilöt